ఆరిఫ్ షేక్

ఆరిఫ్ షేక్ (జననం 1997 అక్టోబరు 5) నేపాల్ క్రికెట్ ఆటగాడు, నేపాల్ అండర్-19 క్రికెట్ జట్టుకు మాజీ వైస్-కెప్టెన్‌. సీనియర్ జట్టు తరపున ఆడాడు. ఆరిఫ్ కుడిచేతి వాటం బ్యాట్స్‌మన్, కుడిచేతి మీడియం పేస్ బౌలర్. అతను 2015 జనవరి 21న నమీబియాతో జరిగిన 2015 ICC వరల్డ్ క్రికెట్ లీగ్ డివిజన్ టూ టోర్నమెంటులో నేపాల్ తరపున లిస్ట్ A రంగప్రవేశం చేశాడు. 2018 ఆగస్టులో నెదర్లాండ్స్‌తో నేపాల్ తన తొలి వన్డే ఇంటర్నేషనల్ (ODI) మ్యాచ్‌ ఆడినపుడు, ఆ జట్టు లోని పదకొండు మంది ఆటగాళ్ళలో అతను ఒకడు.

ఆరిఫ్ తమ్ముడు ఆసిఫ్ షేక్ కూడా జాతీయ జట్టు తరఫున వికెట్ కీపర్ బ్యాట్స్‌మన్‌గా ఆడుతున్నాడు. ఆరిఫ్ తన తమ్ముడికి చిన్నతనంలో మెంటర్‌గా మార్గనిర్దేశం చేసాడు. వారు 2021 నుండి జాతీయ జట్టులో కలిసి ఆడుతున్నారు -ఎక్కువగా వన్డే ఫార్మాట్‌లో.

 కెరీర్ 

 తొలినాళ్లలో కెరీర్ 
ఆరిఫ్ తొలిసారిగా 2013 డిసెంబరులో జరిగిన 2014 ACC అండర్-19 ఆసియా కప్‌లో నేపాల్ అండర్-19 జట్టుకు ప్రాతినిధ్యం వహించాడు. ఆ టోర్నమెంటులో అతను పాకిస్తాన్‌పై 25 పరుగులు, భారతదేశంపై 40 పరుగులు, UAE పై 48 పరుగులు  సాధించాడు.

ఖాట్మండులో జరిగిన జాతీయ వన్డే టోర్నమెంటులో ఆరిఫ్, 52.20 సగటుతో మొత్తం 261 పరుగులు చేసి, 11 వికెట్లు పడగొట్టాడు. అతను ప్లేయర్ ఆఫ్ ది టోర్నమెంటుగా ఎంపికయ్యాడు.

జాతీయ టోర్నమెంటులో అద్భుతమైన ప్రదర్శనల తర్వాత, అతను 2014 ACC ప్రీమియర్ లీగ్‌కు జాతీయ జట్టులోకి ఎంపికయ్యాడు.  నేపాల్ తరపున తన తొలి మ్యాచ్ ఆడుతూ, అతను హాంకాంగ్‌పై 2 వికెట్లు పడగొట్టాడు, అక్కడ అతను హాంకాంగ్ కెప్టెన్ జామీ అట్కిన్సన్‌ను కూడా బౌలింగ్ చేశాడు. ఆఫ్ఘనిస్తాన్‌తో జరిగిన మ్యాచ్‌లో అతను 2 వికెట్లు కూడా పడగొట్టాడు.

2014 ICC వరల్డ్ క్రికెట్ లీగ్ డివిజన్ త్రీ టోర్నమెంటులో పాల్గొనే ముందు ఆరిఫ్, తన సహచరుడు కరణ్ కెసితో కలిసి 2014 సెప్టెంబరులో బెంగళూరులోని జస్ట్ క్రికెట్ అకాడమీలో 10 రోజుల శిక్షణ కోసం భారతదేశం వెళ్ళాడు.

ఆరిఫ్ 2014 ACC అండర్-19 ప్రీమియర్ లీగ్‌లో నేపాల్ అండర్-19 జట్టుకు ప్రాతినిధ్యం వహింసి, రెండవ అత్యధిక పరుగులు సాధించిన ఆటగాడిగా నిలిచాడు. అతను 5 ఇన్నింగ్స్‌లలో 38.00 సగటుతో 190 పరుగులు చేశాడు.  2015 జనవరిలో నమీబియాలో జరిగిన 2015 ICC వరల్డ్ క్రికెట్ లీగ్ డివిజన్ టూలో తన తొలి లిస్ట్ A మ్యాచ్ ఆడాడు.

 2018-ప్రస్తుతం 
అతను 2018 ICC వరల్డ్ క్రికెట్ లీగ్ డివిజన్ టూ టోర్నమెంటు కోసం నేపాల్ జట్టులో సభ్యుడు. 

2018 జూలైలో, అతను నెదర్లాండ్స్‌తో జరిగిన వన్డే ఇంటర్నేషనల్ (ODI) సిరీస్ కోసం నేపాల్ జట్టులో చోటు దక్కించుకున్నాడు.  2018 క్రికెట్ ప్రపంచ కప్ క్వాలిఫైయర్ సమయంలో వన్డే హోదా పొందిన తర్వాత నేపాల్ ఆడుతున్న మొదటి ODI మ్యాచ్‌లు ఇవి.  2018 జూలై 29న మేరీల్‌బోన్ క్రికెట్ క్లబ్‌తో జరిగిన 2018 MCC ట్రై-నేషన్ సిరీస్‌లో నేపాల్ తరపున ఆరిఫ్ ట్వంటీ20 రంగప్రవేశం చేశాడు  అదే రోజున నెదర్లాండ్స్‌తో జరిగిన ట్వంటీ20 అంతర్జాతీయ (T20I)లో ఆడాడు.  2018 ఆగస్టు 1న నెదర్లాండ్స్‌తోనే జరిగిన మ్యాచ్‌లో వన్‌డేల్లో కూడా ప్రవేశించాడు.

2018 ఆగస్టులో, 2018 ఆసియా కప్ క్వాలిఫైయర్ టోర్నమెంటు కోసం కూర్చిన నేపాల్ జట్టులోకి ఆరిఫ్‌ను తీసుకున్నారు. 2018 అక్టోబరులో 2018–19 ICC వరల్డ్ ట్వంటీ20 ఆసియా క్వాలిఫైయర్ టోర్నమెంటు కోసం నేపాల్ జట్టులో చోటు దక్కించుకున్నాడు.

2019 నవంబరు 6న నేపాల్ తరఫున మేరీల్‌బోన్ క్రికెట్ క్లబ్ (MCC) నేపాల్ పర్యటన సందర్భంగా జరిగిన మ్యాచ్‌లో ఆరిఫ్ తన తొలి ఫస్ట్-క్లాస్ మ్యాచ్‌ ఆడాడు.  అదే నెలలో, బంగ్లాదేశ్‌లో జరిగిన 2019 ACC ఎమర్జింగ్ టీమ్స్ ఆసియా కప్,  2019 దక్షిణాసియా క్రీడల్లో పురుషుల క్రికెట్ టోర్నమెంటు నేపాల్ జట్లలో అతనికి స్థానం లభించింది. మూడవ స్థానం కోసం జరిగిన ప్లేఆఫ్ మ్యాచ్‌లో మాల్దీవులను ఐదు వికెట్ల తేడాతో ఓడించి, నేపాల్ జట్టు కాంస్య పతకాన్ని గెలుచుకుంది. 2020 సెప్టెంబరులో, నేపాల్ క్రికెట్ అసోసియేషన్ ద్వారా కేంద్ర కాంట్రాక్ట్ పొందిన పద్దెనిమిది మంది క్రికెటర్లలో ఆరిఫ్ ఒకడు. 

 మూలాలు 

వర్గం:నేపాల్ టీ20 క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1997 జననాలు